**Նիկոլ Արիանա Ֆոքս** (մարտի 6, 1991(1991-03-06), Louisville, Բոլդեր շրջան, Կոլորադո, ԱՄՆ), ամերիկացի և ֆրանսիացի նորաձևության մոդել և դերասանուհի։ Հայտնի դարձավ, երբ հաղթեց Ամերիկայի հաջորդ թոփ մոդելը հեռուստաշոուի տասներեքերորդ սեզոնը։

Վաղ տարիներ
-----------

Նիկոլ Ֆոքսը ավարտել է *Միապետ ավագ դպրոցը* Կոլորադոյում։ 2009 թվականին սովորել է Կոլորադոյի համալսարանում՝ արվեստի բաժնում։ Նա ցանկանում էր դառնալ արվեստագետ, լրագրող և մոդել։

Ամերիկայի հաջորդ թոփ մոդելը
---------------------------

Նա հանդիպել էր մի լուսանկարչի, ով խորհուրդ էր տվել Ֆոքսին մասնակցել հեռուստաշոուին, որովհետև շոուի 12-րդ սեզոնի երկրորդ տեղ գրաված Էլիսոն Հարվարդը նույնպես արվեստագետ էր։ Ֆոքսը համաձայնվում է և փորձում է իր ուժերը Ամերիկայի հաջորդ թոփ մոդելի 13-րդ սեզոնում։ Հեռուստաշոուի այդ սեզոնը հատուկ 170 սանտիմետր և ավելի ցածր մոդելների համար էր։ Ունենալով տվյալների ամենաբարձր պահանջարկը, նա դարձավ 14 ֆինալիստներից մեկը։

Մրցույթի ընթացքում հաղթել է երկու մարտահրավերներ և ունեցել երեք շաբաթվա լավագույն լուսանկար։ Ունենալով ամաչկոտ և տարօրինակ բնավորություն՝ նա մրցույթի ամենավառ և ուժեղ անհատականություն ունեցող մասնակիցներից էր։ Վերջնական ժյուրիի քննադատությունների ժամանակ գնահատվեց Ֆոքսի լուսանկարները և անցուղային քայլվածքը։ Արդյունքում նա հաղթեց մրցույթը ՝ անցնելով ֆինալիստ Լաուրա Կիրկպատրիկին, ով նույնպես ժյուրիների սիրելին էր։ Կիրկպատրիկը արտահայտվեց Ֆոքսի մասին. «Կարծում են, որ նա հաղթեց իր լուսանկարների ուժեղ լինելու պատճառով։ Ժյուրիների մոտ նա իրեն ճիշտ էր պահում և նրանք համարում էին Ֆոքսին կատարյալ»։ Իսկ Ֆոքսը խոսեց իր հաղթանակի մասին.

|  |  |  |
| --- | --- | --- |
|  | Երբեմն ես մտածում էի, որ չէի դիմանա այս մրցակցությանը։ Հիշում եմ նախընտրական փուլի օրը, երբ ես այն անցնելուց հետո գնացի տուն և արտասվեցի և ասում էի ինքս ինձ. «Ի՞նչ ունեմ ես իմ ներսում»։ Եվ ես կարծում էի, որ չեմ հասնի հաջողության իմ այսպիսի բնավորությամբ։ Այո, ես այսպիսին եմ և ես Ամերիկայի հաջորդ թոփ մոդելն եմ։ |  |

Որպես մրցանակ Ֆոքսը ստացավ 100,000 դոլարանոց պայմանագիր Cover Girl կոսմետիկայի հետ, պայմանագիր Wilhelmina Models մոդելային գործակալության հետ, ինչպես նաև հայտնվեց Seventeen ամսագրի շապիկին և ամսագրի վեց էջերում։ Ամերիկայի հաջորդ թոփ մոդելի կազմակերպիչ և ժյուրի Թայրա Բենքսը ասեց Ֆոքսին. «Դու աստղ ես։ Դու ունե՛ս ԴԱ»։

Մոդելային գործունեություն
-------------------------

Ֆոքսն այժմ ստորագրել է պայմանագիր Paragon Models գործակալության հետ Մեխիկոյում։
Հայտնվել է Illiterate, More և OK! ամսագրերի շապիկներին։ Հայտնվել է *Wild Fox Couture* 2010 հավաքածուի ցուցադրությանը։ Աշխատել է Նիկոլ Ռիչիի հավաքածուի ցուցադրությանը։ 2010 թվականին տարածվեցին լուրեր, որ Ֆոքսը պետք է գովազդի դիզայներ Ալեքսանդր Մակքուինի աշուն/ամառ հավաքածուին, սակայն լուրերը չեզոքացան, երբ Ֆոքսն ու Մակքուինը հաստատեցին դրա ոչ ճիշտ լինելը։

Ֆիլմագրություն
--------------

Ֆոքսը նաև դերասանուհի է և խաղացել է մի շարք ֆիլմերում՝

* Էշլի
* Աղջիկների տուն
* Ամենակարող Տորը
* Կարմիր երկրներ
* Վելը
* Խաղացողներ
* Վերջին փրկվածները

Ծանոթագրություններ
------------------

1. 1 2 3  Warren, Kathrine (2009 թ․ նոյեմբերի 18). «Nicole Fox Of Louisville Wins America's Next Top Model». *The Huffington Post*. Վերցված է 2009 թ․ նոյեմբերի 24-ին.
2. 1 2 3  Meltzer, Erica (2009 թ․ նոյեմբերի 18). «CU-Boulder's Nicole Fox wins 'America's Next Top Model». Daily Camera. Վերցված է 2009 թ․ նոյեմբերի 19-ին.
3. ↑  «ANTM Cycle 13 Winner Nicole Fox on Regis & Kelly». Regis and Kelly Show. 2009 թ․ նոյեմբերի 19. Վերցված է 2010 թ․ փետրվարի 15-ին.
4. ↑  Rocchio, Christopher (2009 թ․ նոյեմբերի 20). «Exclusive: Laura Kirkpatrick talks about "America's Next Top Model"». *Reality TV World*. Վերցված է 2009 թ․ նոյեմբերի 25-ին.
5. ↑  Catlin, Roger (2009 թ․ նոյեմբերի 19). «Nicole is "Top Model"». *The Hartford Courant*. Արխիվացված է օրիգինալից 2012 թ․ հուլիսի 7-ին. Վերցված է 2009 թ․ նոյեմբերի 24-ին.
6. ↑  «Արխիվացված պատճենը». Արխիվացված է օրիգինալից 2010 թ․ օգոստոսի 21-ին. Վերցված է 2015 թ․ սեպտեմբերի 23-ին.
7. ↑

Արտաքին հղումներ
----------------

* Նիկոլ Ֆոքս Internet Movie Database կայքում
* Q&A with Nicole Fox Archived 2012-02-18 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · WikiTree |

 |